**Informaţii referitoare la examenul de acordare a gradului didactic I, seria 2022 – 2024**

**Depunerea lucrărilor metodico-ştiinţifice** (forma scrisă, legată tip carte şi pe suport electronic, respectiv pe CD, format PDF) **se face în perioada 4-31august 2023, de luni până vineri, în intervalul orar 9-15:30.**

**Pentru depunerea lucrării este necesar avizul scris al conducătorului ştiinţific (dat pe prima pagină a lucrării).**

**Ultima pagină a lucrării cuprinde declaraţia de autenticitate, pe propria răspundere a candidatului, din care să rezulte că:**

* lucrarea a fost elaborată personal şi aparţine în întregime candidatului;
* nu au fost folosite alte surse decât cele menţionate în bibliografie;
* nu au fost preluate texte, date sau elemente de grafică din alte lucrări sau din alte surse fără a fi citate şi fără a fi precizată sursa preluării, inclusiv în cazul în care sursa o reprezintă alte lucrări ale candidatului;
* lucrarea nu a mai fost folosită în alte contexte de examen sau de concurs.

**Lucrările metodico-ştiinţifice depuse se înregistrează, cu număr şi dată, la secretariatul facultăţii.**

**PENTRU ACHITAREA TAXEI PRIN BRD VEŢI PRECIZA URMĂTOARELE:**

* **Universitatea “Alexandru Ioan Cuza” Iaşi**
* **Zona: 1311- Facultatea de Litere**
* **Forma de şcolaritate: 01**
* **Contul –  RO68BRDE240SV89534452400**
* **Tipul taxei : Taxă depunere lucrare gradul I (150 lei) – cod 106**

**Candidatul va prezenta la secretariatul Facultăţii de Litere, la depunerea lucrării:**

**- copie după chitanţa corespunzătoare achitării taxei de analiză, îndrumare şi evaluare a lucrării metodico-ştiinţifice;**

**- declaraţia de acord de prelucrare a datelor cu caracter personal (formularul este postat pe site)**

**Precizări**

În cazul în care lucrarea nu este avizată pentru depunere, conducătorul ştiinţific are obligaţia de a preciza motivele respingerii. Candidaţii ale căror lucrări nu au fost avizate pot să depună contestaţie în termen de două zile de la data limită de depunere a lucrărilor. Contestaţiile se depun la secretariatul Facultăţii de Litere. Contestaţiile se rezolvă în termen de trei zile de la data depunerii.

**Candidaţii din seriile anterioare trebuie să depună la secretariat, suplimentar, următoarele acte:**

* adeverinţă de la unitatea de învăţământ în care se specifică vechimea efectivă de predare la catedră (se calculează de la data obţinerii gradului didactic II, respectiv de la 1 septembrie a anului şcolar următor susţinerii examenului până la data de 31 august a anului şcolar în care se desfășoară inspecţia specială şi susținerea publică a lucrării metodico-științifice. În cazul în care există întreruperi/discontinuități (concediu fără plată, concediu creștere și îngrijire copil, sau în cazul în care cadrul didactic nu este titular și are decizia de numire pe post anterioară datei de 01 septembrie) acestea trebuie precizate în mod explicit).

**După promovarea colocviului de admitere la gradul didactic I titlul lucrării nu se mai poate modifica.**

**Candidatul are obligaţia de a depune un exemplar din lucrare şi la biblioteca sau cabinetul metodic din cadrul instituţiei de învăţământ preuniversitar unde urmează să se desfăşoare inspecţia specială şi susţinerea lucrării, pentru a fi consultată de membrii comisiei metodice.**

Conducătorii ştiinţifici au obligaţia de a întocmi, pentru fiecare lucrare condusă, referatul de acceptare/neacceptare a lucrării pentru a fi susţinută. **Referatele se depun la secretariatul facultăţii până la data de 8 septembrie 2023.**

Proba de elaborare a lucrării metodico-ştiinţifice este evaluată printr-o notă de la 10 la 1, exprimată printr-un număr întreg sau cu zecimale. Nota este acordată de conducătorul ştiinţific şi este înscrisă la finalul referatului întocmit de acesta pentru fiecare lucrare condusă. **Pentru a fi acceptată la susţinere, lucrarea trebuie să primească cel puţin nota 9 (nouă).**

Candidaţii care nu au primit nota minimă se consideră respinşi la examenul pentru gradul didactic I şi nu pot susţine probele următoare, respectiv inspecţia specială şi susţinerea lucrării.

Rezultatele evaluării lucrărilor metodico-ştiinţifice se aduc la cunoştinţa candidaţilor, prin afişare, cu menţiunea acceptată/neacceptată la susţinere.

Candidaţii respinşi la proba de elaborare a lucrării metodico-ştiinţifice pot să depună contestaţie în termen de 48 de ore de la data şi ora afişării rezultatelor.

Contestaţiile se rezolvă în termen de maxim trei zile de la data depunerii.

**Conducătorul ştiinţific stabileşte de comun acord atât cu candidatul cât şi cu preşedintele comisiei o dată (zi, lună) şi o oră, pentru efectuarea inspecţiei speciale şi a lucrării metodico-ştiinţifice. Data şi ora la care se va desfăşura examenul este transmisă, în scris, secretariatului Facultăţii de Litere după aprobarea comisiilor de către Ministerul de resort, dar nu mai târziu de 5 zile de la aprobare.**

Inspecţia specială precum şi susţinerea lucrării metodico-ştiinţifice se va face în perioada 01 noiembrie 2023 – 31 mai 2024, numai după ce au fost aprobate comisiile de către Ministerul Educaţiei, Direcţia Generală Management Preuniversitar, Direcţia Formare Continuă.

**La inspecţia specială candidatul trebuie să obţină minim nota 8 (opt), condiţie obligatorie pentru accesul la susţinerea lucrării metodico – ştiinţifice. Nota obţinută la această probă nu se ia în consideraţie la calculul notei de promovare a examenului de acordare a gradului didactic I.**

**La proba care constă în susţinerea lucrării metodico-ştiinţifice nota medie de promovare este 9 (nouă).**

**Nota de promovare** (media generală) **a examenului de acordare a gradului didactic I** se calculează ca **medie aritmetică** **a notei acordate de conducătorul ştiinţific pentru recenzia lucrării metodico-ştiinţifice** şi **a notei obţinute de candidat la proba de susţinere a lucrării metodico – ştiinţifice**.

**Media minimă de promovare a examenului de acordare a gradului didactic I este nota 9 (nouă).**